50 ઓવરની મૅચમાં ધોની વર્લ્ડકપ અને ચૅમ્પિયન્સ ટ્રૉફી જીતી ચૂક્યા છે.

20 ઓવરની રમતમાં તેઓ વર્લ્ડ ટી-20 અને આઈપીએલ અને ચૅમ્પિયન્સ લિગ પણ જીતી ચૂક્યા છે.

ટેસ્ટ મૅચમાં તેઓ ટીમ ઇન્ડિયાને નંબર-વનનો તાજ અપાવી ચૂક્યા છે.

એક નજર નાખીએ ધોનીના એ 10 મહત્ત્વના નિર્ણયો પર, તેઓએ ભારતીય ક્રિકેટમાં નવો ઇતિહાસ રચ્યો છે.

1 - જોગિન્દરને બનાવ્યા હીરો

2007 વર્લ્ડકપ ટી-20ની ફાઇનલમાં જો મહેન્દ્રસિંહ ધોનીએ જોગિન્દર શર્માને અંતિમ ઓવર ન આપી હોત તો દુનિયાને કદાચ યાદ ન રહેત કે તેઓ વર્લ્ડ ચૅમ્પિયન ટીમનો હિસ્સો હતા.

ફાઇનલની અંતિમ ઓવરમાં પાકિસ્તાનને જીત માટે 13 રનની જરૂર હતી. ભારતને માત્ર એક વિકેટની જરૂર હતી. જોકે ક્રીઝ પર ઇનફૉર્મ મિસબાહ ઉલ હક ઊભા હતા.

એવામાં ધોનીએ અનુભવી હરભજનસિંહની જગ્યાએ જોગિન્દર શર્માને ઓવર આપી. જોગિન્દર શર્માની ઓવરના ત્રીજા બૉલે લેવાયેલી મિસબાહની વિકેટથી ધોનીએ ખેલેલો દાવ હંમેશાં માટે યાદગાર બની ગયો.

2 - બૉલ આઉટમાં બલ્લે-બલ્લે

વર્લ્ડ-કપ જિતાડનારા ગુજરાતી ખેલાડીઓ મજૂરી કરવા મજબૂર

2007ના વર્લ્ડ ટી-20ના લીગ રાઉન્ડમાં પાકિસ્તાન સામે ભારતની મૅચ ટાઈ થઈ હતી.

મૅચનો નિર્ણય બૉલ આઉટથી થવાનો હતો. બૉલ આઉટમાં બૉલરે એક જ વારમાં બૉલ ફેંકીને વિકેટ્સ હિટ કરવાની હતી.

પાકિસ્તાને રેગ્યુલર બૉલરને પસંદ કર્યા, જ્યારે ધોનીએ હરભજનસિંહની જગ્યાએ વીરેન્દ્ર સેહવાગ અને રૉબિન ઉથપ્પા જેવા પાર્ટટાઇમ બૉલર પર દાવ અજમાવ્યો અને મૅચ જીતી બતાવી હતી.

3 - ધોનીનો છગ્ગો અને ઇન્ડિય ચૅમ્પિયન

2011ના વર્લ્ડકપની ફાઇનલમાં કુલશેખરાના બૉલ પર ધોનીનો જીત અપનાવનારો છગ્ગો કોણ ભૂલી શકે છે?

ભારતને 28 વર્ષ બાદ વર્લ્ડકપ અપાવનારા ધોનીએ ફાઇનલમાં અણનમ 91 રન બનાવ્યા. એ મૅચમાં જો ધોનીનું બૅટ ન ચાલત તો તેઓ ટીકાકારોના નિશાને હોત.

એટલા માટે કે ફાઇનલ પહેલાં ધોનીનું બૅટ ખામોશ હતું. તેઓ અર્ધસદી પણ બનાવી શક્યા નહોતા.

ફાઇનલમાં ધોની ઇનફૉર્મ યુવરાજની જગ્યાએ ખુદને પ્રમોટ કરીને પાંચમા નંબરે બૅટિંગ કરવા આવ્યા હતા.

કારણ એ હતું કે એક તો ક્રીઝ પર ડાબોડી બૅટ્સમૅન ગૌતમ ગંભીર હતા અને ડાબોડી-જમણેરી હાથના ખેલાડીઓનો તાલમેલ રાખવા માગતા હતા.

બીજું કારણ એ હતું કે ધોની માનતા હતા કે તેઓ શ્રીલંકાના સ્પિનરો સામે સરળતાથી રન બનાવી શકતા હતા. ધોનીએ જે વિચાર્યું એ જ થયું.

4 - બૉલર યુવરાજ પર દાવ

યુવરાજસિંહની ઓળખ બૅટ્સમૅનની છે. જોકે ધોનીએ 2011ના વર્લ્ડકપમાં યુવરાજને રૅગ્યુલર બૉલરની જેમ ઉપયોગ કર્યો... \n\nમને ઉપરના લેખ માટે સારું શીર્ષક આપો.
મહેન્દ્રસિંહ ધોનીની કપ્તાની : એ 10 લાજવાબ નિર્ણય જેણે ભારતને હારેલી મૅચ જિતાડી દીધી